Source: https://www.riigiteataja.ee/akt/77618
Timestamp: 2019-01-20 07:19:51+00:00

Document:
Vabariigi Presidendi 7. juuli 1999. a otsusega nr 614
(1) Käesolev seadus sätestab töökeskkonna suhtes esitatavad töötervishoiu ja tööohutuse nõuded, tööandja ja töötaja kohustused tervisele ohutu töökeskkonna loomisel, töötervishoiu ja tööohutuse korralduse ettevõtte ja asutuse ning riigi tasandil, asjaomaste vaidluste lahendamise korra ning vastutuse töötervishoiu ja tööohutuse nõuete täitmata jätmise eest.
(2) Käesolev seadus kehtib kõigil tegevusaladel, välja arvatud juhud, kui töötervishoiu ja tööohutuse nõuded kaitseväe, Kaitseliidu, politsei ja piirivalve, samuti päästeasutuste tegevuse kohta on eriseadustega sätestatud teisiti.
(2) Töökeskkonnas toimivad tehnilised, füüsikalised, keemilised, bioloogilised, füsioloogilised ja psühholoogilised tegurid ei või ohustada töötaja ega muu töökeskkonnas viibiva isiku elu ega tervist.
(3) Töökeskkonna füüsikaliste, keemiliste ja bioloogiliste ohutegurite parameetrid peavad vastama piirnormidele.
(5) Kui õnnetuse või haigestumise ohtu ei saa vältida ega piirata tehniliste ühiskaitsevahenditega või töökorralduslike abinõudega, annab tööandja töötajale isikukaitsevahendid. Isikukaitsevahendite valiku ja kasutamise korra kehtestab Vabariigi Valitsus.
(4) Terviseriski vältimiseks või vähendamiseks peavad töökohas olema kaitse-, pääste- ja esmaabivahendid, ohumärgid ning muud ohutusvahendid. Esmaabi korralduse ettevõttes ja ohumärguannete kasutamise nõuded kehtestab sotsiaalminister oma määrusega.
(1) Füüsikalised ohutegurid on õhu liikumise kiirus ning õhutemperatuur ja -niiskus, müra ja vibratsioon, ioniseeriv ja mitteioniseeriv kiirgus, elektromagnetväli ning muud töökeskkonnas toimivad töötaja tervist kahjustada võivad füüsikalised tegurid.
(5) Soodustingimused puudega töötaja tööks kehtestab Vabariigi Valitsus.
(6) Tööandja tagab, et teise ettevõtte tööandja, kelle töötajad osalevad tema ettevõtte töös, on teadlik ettevõtte tegevusega seotud ohtudest ja nende vältimise abinõudest ning et need töötajad on töötervishoiu- ja tööohutusalaselt juhendatud.
1) viima läbi süstemaatilist töökeskkonna sisekontrolli, mille käigus ta kavandab, korraldab ja jälgib töötervishoiu ja tööohutuse olukorda ettevõttes;
3) viima läbi töökeskkonna riskianalüüsi, mille käigus ta selgitab välja töökeskkonna ohutegurid, mõõdab nende parameetrid ning hindab ohutegurite mõju töötajate tervisele;
5) viima läbi uue töökeskkonna riskianalüüsi, kui töötingimused on muutunud ja töövahendeid või tehnoloogiat on uuendatud;
7) korraldama töötajate tervise kontrollimise ja muude töötervishoiuteenuste osutamise kas ettevõtte töötervishoiuteenistuse kaudu või töötervishoiuteenistuse või töötervishoiuarstiga sõlmitud lepingu alusel ning kandma sellega seotud kulud;
16) taotlema enne kohaliku omavalitsuse poolt uuele või rekonstrueeritud ehitisele kasutusloa andmist asukohajärgselt tööinspektorilt nõusoleku selle ehitise kasutuselevõtmiseks;
17) teavitama kirjalikult Tööinspektsiooni kohalikku asutust oma tegevusala muutmisest;
18) tegema tööinspektori ettekirjutused teatavaks töötajale, töökeskkonnavolinikule, töökeskkonnanõukogu liikmetele, töökeskkonnaspetsialistile ja töötajate usaldusisikule;
6) kohe teatama tööandjale või tema esindajale ja töökeskkonnavolinikule ohtlikust olukorrast, tööõnnetusest, samuti tema enda tervisehäirest;
(6) Ohutu töökeskkonna loomiseks ning töötajate töövõime säilitamiseks teeb töökeskkonnaspetsialist koostööd töötajatega ning töökeskkonnavoliniku, töökeskkonnanõukogu, töötajate usaldusisiku ja töötervishoiuarstiga.
(9) Tööandja võib ise täita töökeskkonnaspetsialisti kohustusi.
(10) Tööandja teavitab määratud töökeskkonnaspetsialistist Tööinspektsiooni kohalikku asutust kirjalikult kümne päeva jooksul.
(5) Tööandja teavitab töökeskkonnanõukogu moodustamisest Tööinspektsiooni kohalikku asutust. Nõukogu liikmete nimed ja nende volituste kehtimise ajad pannakse välja nähtavale kohale.
(11) Töökeskkonnanõukogu informeerib igal aastal kirjalikult oma tegevusest Tööinspektsiooni kohalikku asutust.
§ 19. Töötervishoiuteenistus
(1) Töötervishoiuteenistus on sotsiaalministri antud tegevusloa alusel töötervishoiuteenuseid osutav asutus või ettevõtte struktuuriüksus.
(2) Töötervishoiuteenusena mõistetakse töötervishoiuarsti või -õe, tööhügieeniku, tööpsühholoogi, ergonoomi või muu töötervishoiuspetsialisti tööülesande täitmist.
(3) Töötervishoiuteenistuse põhiülesanne on vältida või vähendada ohtu töötajate tervisele ja ennetada kutsetööga seotud haigestumisi.
(4) Töötervishoiuteenistus osutab järgmisi teenuseid:
1) teeb töökoha riskianalüüsi, sealhulgas mõõdab töökeskkonna ohutegurite parameetreid, ning teeb ettepanekuid töötingimuste parandamiseks;
2) kontrollib ja jälgib töötajate tervise seisundit, et ennetada kutsehaiguste ja teiste tööga seotud haiguste kujunemist;
3) aitab korraldada töötajate meditsiinilist ja kutsealast rehabilitatsiooni;
4) annab tööandjale nõu töö kohandamisel töötaja võimetele ja tema tervise seisundile;
5) annab tööandjale nõu töövahendite ja isikukaitsevahendite valimiseks ja kasutamiseks ning nõustab muudes töötervishoiu ja tööohutuse küsimustes.
(5) Töötervishoiuteenistus järgib oma töös kutse-eetika põhimõtteid:
2) kaitseb töötajate tervise- ja eraeluandmete konfidentsiaalsust;
4) teavitab töötajaid kutsetööga ja töökeskkonnaga seotud ohtudest objektiivselt.
(6) Töötajate tervisekontrolli korra kehtestab sotsiaalminister oma määrusega. Töötervishoiuteenuste osutamiseks antava tegevusloa taotlemise ja andmise korra kehtestab sotsiaalminister oma määrusega.
(1) Töötervishoiu Keskus on Sotsiaalministeeriumi hallatav riigiasutus.
(2) Töötervishoiu Keskuse ülesanded on:
1) teha töötervishoiu teadus- ja rakendusuuringuid;
2) viia ellu töötervishoiuprogrammid;
3) anda eksperdihinnanguid töötervishoiuga seotud küsimustes ning teha kutsehaiguse ekspertiisi;
4) korraldada töötervishoiuarstide ja -õdede ning teiste töötervishoiuspetsialistide täiendõpet;
5) koguda, analüüsida ja edastada töötervishoiuandmeid;
6) pidada arvestust kutsehaiguste kohta.
(3) Töötervishoiu Keskuse moodustab ja tema põhimääruse kinnitab sotsiaalminister.
(1) Tööõnnetus on äkktervisekahjustus või surm, mis leiab aset tööandja antud tööülesannet täites või muul tema loal tehtaval tööl, tööaja hulka arvataval töövaheajal, tööteel või muus tööga seotud olukorras.
(2) Tööandja registreerib kõik tööõnnetused ja teeb sellekohased andmed teatavaks töökeskkonnavolinikule, töökeskkonnanõukogu liikmetele, töötajate usaldusisikule ja tööinspektorile.
(3) Raske tööõnnetuse korral peab tööandja sellest viivitamata teatama Tööinspektsiooni kohalikule asutusele ning surmaga lõppenud tööõnnetuse korral ka politseile.
(4) Kui töötaja on tööõnnetusest põhjustatud tervisekahjustuse korral pöördunud töövõimetuna arsti poole, teatab arst sellest kirjalikult Tööinspektsiooni kohalikule asutusele.
§ 23. Kutsehaigus ja muu tööga seotud haigestumine
(1) Kutsehaigus on töökeskkonna ohutegurist või töö laadist põhjustatud tervisekahjustus, mis on kantud kutsehaiguste loetelusse. Kutsehaiguste loetelu kehtestab sotsiaalminister oma määrusega.
(2) Töötajal kutsehaigust või muud tööga seotud haigust kahtlustav arst saadab töötaja töötervishoiuarsti juurde.
(3) Kutsehaiguse diagnoosib töötervishoiuarst, kes kogub selleks andmed töötaja praeguste ja varasemate tööolude ja töö laadi kohta.
(4) Tööandja registreerib kõik kutsehaigusjuhud ja muud tööst põhjustatud haigestumised ning teeb sellekohased andmed kättesaadavaks töökeskkonnaspetsialistile, töökeskkonnavolinikule, töökeskkonnanõukogu liikmetele ja töötajate usaldusisikule ning teavitab nendest Tööinspektsiooni kohalikku asutust.
(5) Töötervishoiuarst teatab kutsehaigusest tööandjale, Töötervishoiu Keskusele ja Tööinspektsiooni kohalikule asutusele, tööst põhjustatud muust haigusest tööandjale ja Töötervishoiu Keskusele.
§ 24. Tööõnnetuse ja kutsehaigestumise uurimine
(2) Tööandja esitab uurimistulemuste kohta kirjaliku raporti kannatanule või tema huvide kaitsjale, Tööinspektsiooni kohalikule asutusele ja kindlustusasutusele. Raportis nimetatakse abinõud, mida tööandja rakendab samalaadse tööõnnetuse ja kutsehaiguse ennetamiseks.
(3) Tööandja teeb uurimistulemused teatavaks töötajatele või nende esindajale ja töökeskkonnanõukogule.
(4) Tööinspektor uurib raskeid või surmaga lõppenud tööõnnetusi ja kutsehaigusjuhtumeid tööandjast sõltumatult.
(6) Tööõnnetuse ja kutsehaigestumise uurimise ja registreerimise korra kehtestab Vabariigi Valitsus.
§ 25. Tööinspektsioon
Tööinspektsioon on Sotsiaalministeeriumi valitsemisalas tegutsev valitsusasutus, kelle põhiülesanne on:
1) korraldada riiklikku järelevalvet töökeskkonnas töötervishoidu ja tööohutust ning töösuhteid reguleerivate õigusaktide nõuete täitmise üle;
2) kohaldada riiklikku sundi seadusega ettenähtud alustel ja ulatuses.
§ 26. Tööinspektor
(1) Tööinspektor on Tööinspektsiooni ametnik, kes teostab riiklikku järelevalvet töötervishoidu ja tööohutust ning töösuhteid reguleerivate õigusaktide nõuete täitmise üle.
2) uurima raskeid või surmaga lõppenud tööõnnetusi ja kutsehaigusjuhtumeid;
4) kontrollima enne kohaliku omavalitsuse poolt uuele või rekonstrueeritud ehitisele kasutusloa andmist selle vastavust töötervishoiu ja tööohutuse nõuetele;
1) peatada töötaja või teiste isikute elule ohtliku töö tegemine ning keelata eluohtliku töövahendi kasutamine;
2) teha tööandjale ettekirjutusi töötervishoidu, tööohutust ja töösuhteid reguleerivate õigusaktide nõuete täitmata jätmise korral ja kontrollida ettekirjutuse täitmist;
3) seaduses ettenähtud alustel ja ulatuses kohaldada halduskaristust, kui ei ole täidetud töötervishoidu ja tööohutust ning töösuhteid reguleerivate õigusaktide nõudeid, või koostada ja esitada pädevale ametiisikule haldusõiguserikkumise protokoll;
(1) Käesoleva seaduse kohaldamisel tööandja ja töötaja vahel tekkinud vaidlused lahendatakse seaduses ettenähtud korras.
(2) Kui juriidiline või füüsiline isik ei nõustu töötervishoiu ja tööohutuse riiklikku järelevalvet teostava tööinspektori ettekirjutuse või muu toiminguga, on tal õigus esitada Tööinspektsiooni kohaliku asutuse juhatajale kaebus ettekirjutuse saamisest või muu toimingu tegemisest arvates kümne kalendripäeva jooksul. Kaebuse esitamine ei vabasta kohustusest ettekirjutust täita.
(3) Tööinspektsiooni kohaliku asutuse juhataja vaatab kaebuse läbi ning teeb oma otsuse -- kas jätta ettekirjutus või mõni muu toiming jõusse, see muuta või tühistada -- kaebuse saamise päevast arvates kahe nädala jooksul. Otsus tehakse kaebuse esitajale teatavaks ning antakse kätte allkirja vastu või saadetakse posti teel väljastusteatega. Kui kaebaja Tööinspektsiooni kohaliku asutuse juhataja otsusega ei nõustu, võib ta selle vaidlustada halduskohtus.
(4) Kaebuse esitamine halduskohtule ei võta isikult kohustust täita tööinspektori ettekirjutust seni, kuni kohus tunnistab selle kas osaliselt või täielikult seadusevastaseks.
(1) Füüsiline isik kannab käesoleva seaduse ja selle alusel kehtestatud õigusaktide nõuete rikkumise eest distsiplinaar-, haldus-, kriminaal- või tsiviilvastutust.
(2) Juriidiline isik kannab käesoleva seaduse ja selle alusel kehtestatud õigusaktide nõuete rikkumise eest haldusvastutust järgmises ulatuses:
1) õigusakti nõude täitmata jätmise eest, kui see põhjustab surmaga lõppeva õnnetuse, samuti tööinspektori ettekirjutuses märgitud õigusakti nõude korduva täitmata jätmise eest -- määratakse rahatrahv kuni 250 000 krooni;
2) õigusakti nõude täitmata jätmise eest, kui see põhjustab raske tagajärjega tööõnnetuse või töövõimetuse kutsehaiguse tagajärjel -- määratakse rahatrahv kuni 100 000 krooni;
3) tööõnnetuse või kutsehaigestumise varjamise, nende uurimata jätmise või raporti koostamata jätmise, töökeskkonnavoliniku uurimisse mittekaasamise, töötajale tervisekontrolli tegemata jätmise ning naistöötajate, alaealiste või puudega töötajate tööpiirangute järgimata jätmise eest -- määratakse rahatrahv kuni 50 000 krooni;
4) uue või rekonstrueeritud ehitise kasutuselevõtmise eest ilma tööinspektori nõusolekuta -- määratakse rahatrahv kuni 50 000 krooni;
5) töötajale või töötajate esindajale ettenähtud töötervishoiu ja tööohutuse koolituse korraldamata jätmise, töökeskkonna ohutegurite parameetrite mõõtmata jätmise ning töötajale ohutegurile vastava isikukaitsevahendi andmata jätmise eest -- määratakse rahatrahv kuni 20 000 krooni.
(3) Kui füüsiline isik, tegutsedes juriidilise isiku nimel või huvides, rikkus käesoleva seaduse või selle alusel kehtestatud õigusaktide nõudeid, on õiguserikkumise eest vastutavad mõlemad ning haldusvastutust võib kohaldada nii juriidilisele kui ka füüsilisele isikule.
(1) Käesoleva seaduse § 28 lõikes 2 nimetatud õiguserikkumise asja arutamise ja halduskaristuse määramise õigus on halduskohtunikul ja Tööinspektsiooni kohaliku asutuse juhatajal.
(2) Tööinspektsiooni kohaliku asutuse juhatajal on käesoleva seaduse § 28 lõikes 2 nimetatud õiguserikkumise asjas õigus määrata rahatrahv kuni 30 000 krooni.
(3) Menetlus käesoleva seaduse § 28 lõikes 2 nimetatud haldusõiguserikkumise asjas, kaasa arvatud karistuse määramine, selle vaidlustamine ja jõustunud halduskaristuse otsuse täitmine toimub haldusõiguserikkumiste seadustikus (RT 1992, 29, 396; RT I 1999, 41, 496; 45, õiend) ja täitemenetluse seadustikus (RT I 1993, 49, 693; 1997, 43/44, 723; 1998, 41/42, 625; 51, 756; 61, 981; 103, 1695; 1999, 18, 302; 27, 380) sätestatud korras, kui käesolev seadus ei näe ette teisiti.
(1) Käesoleva seaduse § 28 lõikes 2 sätestatud haldusõiguserikkumiste kohta on õigus protokolli koostada Tööinspektsiooni kohaliku asutuse juhataja volitatud ametnikul.
4) haldusõiguserikkujaks olnud juriidilise isiku nimetus või ärinimi, registreerimise number ja asukoht ning tema esindaja ametikoht, ees- ja perekonnanimi;
6) haldusõiguserikkuja esindaja seletus;
7) muud asja lahendamiseks vajalikud andmed.
§ 32. Eesti Vabariigi töölepingu seaduse muutmine
Eesti Vabariigi töölepingu seaduse (RT 1992, 15/16, 241; 1993, 10, 150; RT I 1993, 26, 441; 1995, 14, 170; 16, 228; 1996, 3, 57; 40, 773; 45, 850; 49, 953; 1997, 5/6, 32; 1998, 111, 1829; 1999, 16, 276) § 48 lõike 1 punkt 2 muudetakse ja sõnastatakse järgmiselt:
«2) täitma töösisekorra, töötervishoiu, tööohutuse ning tuleohutuse nõudeid;».
§ 33. Kriminaalkoodeksi muutmine
Kriminaalkoodeksi (RT 1992, 20, 287 ja 288; RT I 1999, 38, 485) § 135 pealkiri ja lõige 1 muudetakse ning sõnastatakse järgmiselt:
«§ 135. Töötervishoiu ja tööohutuse nõuete rikkumine
(1) Töötervishoiu ja tööohutuse nõuete rikkumise eest nende täitmise eest vastutava isiku poolt, kui see rikkumine võis kaasa tuua õnnetusjuhtumi inimesega või muu raske tagajärje, -- karistatakse rahatrahviga.»
§ 34. Haldusõiguserikkumiste seadustiku muutmine
Haldusõiguserikkumiste seadustiku (RT 1992, 29, 396; RT I 1999, 41, 496; 45, õiend) § 34 lõige 1 muudetakse ja sõnastatakse järgmiselt:
«(1) Tööõiguse aktide nõuete, sealhulgas töötervishoiu ja tööohutuse nõuete rikkumise eest nende täitmise eest vastutava isiku poolt -- määratakse rahatrahv kuni saja päevapalga ulatuses.»
§ 35. Kollektiivlepingu seaduse muutmine
Kollektiivlepingu seaduse (RT I 1993, 20, 353) §-s 6 tehakse järgmised muudatused:
«6) töötervishoiu ja tööohutuse tingimused;»;
«2) töötervishoiu ja tööohutuse tagamiseks rakendatavad lisaabinõud;».
Käesoleva seaduse jõustumisel tunnistatakse kehtetuks Eesti Vabariigi töökaitseseadus (RT 1992, 25, 343; RT I 1996, 49, 953) ja Eesti NSV töökoodeksi (ENSV Teataja 1972, 28, lisa 1; 1984, 16, 178; 49, 577; 1988, 30, 376) §-d 147--162.

References: § 19

§ 23

§ 24

§ 25

§ 26
 kohus 
 § 28
 § 28
 § 28
 § 28

§ 32
 § 48

§ 33
 § 135

§ 34
 § 34

§ 35